b'\n_START_ARTICLE_\nLook Around (Red Hot Chili Peppersin kappale)\n_START_SECTION_\nMusiikkivideo\n_START_PARAGRAPH_\nKappaleen musiikkivideo kuvattiin yhdell\xc3\xa4 otolla ja sen ohjasi Robert Hales. H\xc3\xa4n oli tyytyv\xc3\xa4inen videon lopputulokseen, sek\xc3\xa4 yhtyeen panokseen videota tehdess\xc3\xa4. Videolla yhtyeen j\xc3\xa4senet ovat jokainen omassa huoneessaan ja heit\xc3\xa4 kuvattiin samaan aikaan nelj\xc3\xa4ll\xc3\xa4 eri kameralla. Jokainen huone kuvaa j\xc3\xa4senen persoonallisuutta, joten tavarat videon huoneissa ovat pitk\xc3\xa4lti heid\xc3\xa4n omiaan._NEWLINE_Videossa laulaja Anthony Kiedisin huoneessa ovat my\xc3\xb6s h\xc3\xa4nen tytt\xc3\xb6yst\xc3\xa4v\xc3\xa4ns\xc3\xa4 Charlotte Free, poikansa Everly Bear Kiedis sek\xc3\xa4 h\xc3\xa4nen koiransa. Basisti Flea tanssii huoneessaan alushousuissa yhdess\xc3\xa4 tytt\xc3\xb6yst\xc3\xa4v\xc3\xa4ns\xc3\xa4 Sandha Khinin kanssa. Rumpali Chad Smith on kylpyhuoneessa, jossa on my\xc3\xb6s nyrkkeilys\xc3\xa4kki. Kitaristi Josh Klinghoffer on h\xc3\xa4m\xc3\xa4r\xc3\xa4ss\xc3\xa4 huoneessa, jossa on vain pieni lamppu ja p\xc3\xb6yt\xc3\xa4.'